محمد سوم

سلطان محمد سوئم عثمانی
 Sultan Muhammad III Usmani  ڄم پل:   26 مئی 1566ء، مانیسا وفات:   22 دسمبر 1603ء دور خلافت :  15 جنوری 1595ء  – 22 دسمبر 1603ء 
سلطان محمد ثالث، عثمانی سلطنت دا ہک بادشاہ ہئی۔ او 1595ء توں اپنی موت تائیں تخت تے رہیا۔ او اپنے پیؤ مراد سوم دا پُتر ہئی۔
بھرا مارݨ دا سلسلہ
عثمانی سلطنت اچ تخت سنبھالݨ نال ای "قتل برادران" دی بھیڑی رسم دی شروعات سلطان محمد فاتح دے دور توں ٹردی ہوئی ول زور پکڑ ڳئی۔ ایں دی مڈھلی وجہ نویں سلطان کیتے بغاوت دے خطرے گھٹ کرݨا ہئی پر محمد سوئم دا تخت سنبھالݨا بھراء مارن دے سلسلے اچ ہک بھیڑا وادھا ثابت تھیا تے اپݨے 27 بھراواں دا قتل ایں بادشاہ کوں عثمانی تاریخ دے برے دور اچ شامل کریندے ۔ اوں نے اپݨیاں 20 توں ودھ بھیݨاں کوں وی قتل کیتا۔ اوندے اچ حکمرانی دا کوئی گُر نہ ہئی تے سارے اختیار اوندی ما صفیہ سلطان دے ہتھاں اچ ہن۔  

ہنگری نال جنگ

اوں دے راج دے ویلے دا وݙا واقعہ ہنگری اچ آسٹریا تے عثمانیاں وچکار جنگ ہئی جیہڑی 1596ء توں 1605ء تک چلدی رہی۔ جنگ اچ عثمانیاں دی ہار ٻاہجوں سلطان کوں فوجاں دی آڳواݨی خود سنبھالݨی پئی تے اوہ سلیمان اول دے بعد لڑائی دے میدان اچ اُترݨ آلا پہلا عثمانی خلیفہ ہئی۔ حکیماں نے سلطان کوں شراب نوشی تے زیادہ کھاوݨ نال تھیوݨ آلے مرضاں پاروں جنگ دے میدان اچ ونڄݨ توں منع کر ݙتا ۔ اینہاں جنگاں اچ فتح پاروں محمد سوئم دے دور اچ زوال پذیر عثمانی سلطنت کوں کوئی ٻیا دھکا نہ لڳا ۔   
خلاصہ
سلطان محمد ثالث ہک ظالم حکمران ہئی جیں نے اپݨے بھراواں تے بھیݨیں کوں قتل کرایا۔ او ہک شرابی تے بکھیلا وی ہئی۔ او اپݨی ماں دے کنٹرول اچ رہیا تے حکمرانی وچ کوئی خاص دلچسپی نہ گھدی۔ او صرف ہنگری نال جنگاں لڑن اچ مشغول رہیا۔
تحقیق، اسماعیل بھٹہ

حوالے